**K É P Z É S I T Á J É K O Z T A T Ó**

**Borkulturális ismeretek**

Nyilvántartásba vételi száma: E-001398/2015/D001

***A képzési program célja*:** A BOR és az EMBER kapcsolata, általános szőlő-, és borkulturális ismeretek megszerzésével. A program elvégzésével, a szőlő-, és borkulturális tudás megszerzésével, bátrabban választunk az üzletekben található borválasztékból, és képesek leszünk meghatározni saját borfogyasztási igényünket. Az üzletben dolgozó tudatos borajánlásra lesz képes vásárlója számára.

***Szakmai előképzettség*:** nem elvárt

***Oktatás helye*:** 2351 Alsónémedi, Konferenciaterem Hrsz. 2402/1., vagy igény szerint kihelyezett helyszínen

***A képzés időtartama*:** 6 óra elmélet és borkóstolás gyakorlat

***Borkulturális ismeretek képzés tartalma:***

* Szőlő és borkultúra történelmi gyökereinek áttekintése
* A szőlő növény, anyagcseréje, éves biológiai ciklusa
* A szőlőtermesztés környezeti feltételei, szőlőtermesztés technológiája
* Ismerkedjünk a borral. Hogyan készül a bor? Mit árul el a címke?
* Árak szövevénye, marketing szerepe
* Mitől jó a bor és mitől rossz? Kóstoljunk szakszerűen, borbírálat szabályai
* Illatok, ízek, aromák világa
* Borstílusok, divatok, hagyományok, értékek
* Kitekintés a világra, merre tart a világ szőlő és bortermelése
* Borok vásárlása, szakszerű tárolása, fontos gyakorlati ismeretek (dugóhúzók, cseppfogók, dekanterek)
* Melyik bort válasszam? A bor szerepe a táplálkozásban, társasági életben, borok és ételek harmóniájának megtalálása

A képzés írásbeli számonkéréssel végződik, mely eredményes letétele után a képzésben résztvevő ***Tanúsítvány***t kap.

***Bővebb információ, tájékoztatás a tanfolyamról*:**

Honlap: [www.cba.hu](http://www.cba.hu); e-mail: [oktatas@cba.hu](mailto:oktatas@cba.hu), valamint a +36-29/620-091 és +36-30/568-0541 telefonszámokon. A képzés min. 12 fő jelentkezési létszám esetén indul.

***Jelentkezés módja, menete*:**

A jelentkezési lapot kitöltve, aláírva küldje vissza a megadott email címre. A dokumentum a [www.cba.hu](http://www.cba.hu) oldaláról letölthető. Postacím: CBA Kereskedelmi Kft. 2351 Alsónémedi, Hrsz. 2402/1.